Diari Oficial de la Generalitat Valenciana


Sumari del DOGV 3213, del 30-03-1998 (1998/2206)

ORDRE de 20 de març de 1998, de la Conselleria d’Ocupació, Indústria i Comerç, per la qual es fan públics la línia de crèdit i l’import global màxim destinat a la concessió d’ajudes relatives als programes de formació professional ocupacional per a l’exercici 1998.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3213

Data del DOGV
:   30-03-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/2206


Data del document
:   20-03-1998

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

ORDRE de 20 de març de 1998, de la Conselleria d'Ocupació, Indústria i Comerç, per la qual es fan públics la línia de crèdit i l'import global màxim destinat a la concessió d'ajudes relatives als programes de formació professional ocupacional per a l'exercici 1998. [1998/2206]
  
Amb data 15 de desembre de 1997 va ser publicada en el Diari Oficial de la Generalitat Valenciana l'Ordre de 9 de desembre de 1997, de la Conselleria d'Ocupació, Indústria i Comerç, per la qual es determinaven els programes de formació professional ocupacional, els tallers de formació i inserció laboral i es regulava el procediment general per a la concessió d'ajudes durant l'exercici 1998.
  
Després de la publicació de la Llei de Pressupostos de la Generalitat Valenciana per a l'exercici 1998 (DOGV de 31 de desembre de 1997) i de conformitat amb el que estableix l'article 47 de la Llei d'Hisenda Pública de la Generalitat Valenciana, es publiquen els crèdits que han de finançar els esmentats programes de formació professional ocupacional, la quantia màxima de les ajudes que puguen concedir-se per a cada via de programació i programa, i també la línia pressupostària a càrrec de la qual es realitzaran.
  
En virtut d'això i de conformitat amb el que ordena la disposició addicional primera de l'Ordre de 9 de desembre de 1997 de la Conselleria d'Ocupació, Indústria i Comerç,
  
ORDENE
  
Article únic
  
L'assignació pressupostària per als programes definits en l'Ordre de 9 de desembre de 1997, de la Conselleria d'Ocupació, Indústria i Comerç, d'acord amb les vies de programació que preveu l'article 13 de l'esmentada ordre serà:
  
1. A través de centres homologats, s'assigna una quantia màxima de 9.971.248.826 de pessetes, que serà finançada per la Conselleria d'Ocupació, Indústria i Comerç i distribuïda per programes de la següent forma:
  
1) Programa d'Inserció al Treball: 5.587.712.722 de pessetes, la distribució provincial de les quals serà la següent:
  
- Alacant 360.074.501 de pessetes
  
- Castelló 021.058.432 de pessetes
  
- València 1.679.880.242 de pessetes
  
2) Programa de Formació a Distància: 130.662.693 de pessetes, la distribució provincial de les quals serà la següent:
  
- Alacant 04.449.755 de pessetes
  
- Castelló 42.623.804 de pessetes
  
- València 912.510.185 de pessetes
  
2 A través d'entitats amb les quals s'establisquen convenis de col·laboració, s'assigna una quantia màxima de 4.242.985.977 de pessetes, que serà finançada per la Conselleria d'Ocupació, Indústria i Comerç.
  
3. A través d'empreses que assumisquen un compromís de contractació de com a mínim un 33% dels alumnes que acaben l'acció formativa, s'assigna una quantia màxima de 383.887.364 de pessetes, que serà finançada per la Conselleria d'Ocupació, Indústria i Comerç i distribuïda per programes de la següent forma:
  
1) Programa d'Inserció al Treball: 046.663.803 de pessetes, la distribució provincial de les quals serà la següent:
  
- Alacant 841.110.661 de pessetes
  
- Castelló 22.405.693 de pessetes
  
- València 900.650.755 de pessetes
  
2) Programa de Formació Pràctica en Empreses: 66.275.172 de pessetes.
  
4. Es destinarà una quantia màxima de 167.746.254 de pessetes per a atendre les sol·licituds d'ajudes a l'alumnat.
  
5. La totalitat de les ajudes previstes en els apartats precedents es finançaran a càrrec de la línia 401 del programa 322.20 de la Llei de Pressupostos de la Generalitat Valenciana de 1998.
  
6. Per a la distribució percentual per províncies de les quanties màximes assignades en aquesta resolució als programes de la via de programació definida en l'apartat 2 d'aquest article s'atendrà al que s'estableix en cada conveni.
  
7. El règim de pagaments i justificació de les ajudes es realitzaran en els termes establits en l'Ordre de 9 de desembre de 1997 (DOGV de 15 de desembre de 1997) i en les corresponents resolucions aprovatòries de concessió d'ajudes.
  
València, 20 de març de 1998
  
El conseller d'Ocupació, Indústria i Comerç
  
DIEGO SUCH PÉREZ.